open-index/open-wikipedia-markdown huggingface dataset:
קו ראייה

**קו ראייה** הוא קו שלאורכו מתאפשרת ראייה בין שני מקומות. כאשר קו הראייה נחסם, המקומות מוסתרים זה מזה.

קיום קו ראייה בין שתי נקודות תלוי בגורמים הבאים:
*המרחק בין הנקודות
*הפרשי הגובה בין הנקודות
*מבנה השטח והטופוגרפיה באזור שבין הנקודות.

על מנת לדעת אם קיים קו ראייה בין נקודות ניתן לצפות בשטח בעזרת משקפת או להיעזר במפה טופוגרפית ולבחון האם קיים קו ראייה.

על מנת לבדוק אם נקודה שלישית, שנמצאת בין שתי הנקודות, מסתירה את קו הראייה יש להשתמש בנוסחה הבאה:

\tan\alpha = \frac{\Delta H}{\ L}
*{\Delta H}{\ } - הפרש הגבהים בין שתי הנקודות
*{\ L} - המרחק בין שתי הנקודות
*tanα - השיפוע בין הנקודות  
אם tan α בין הנקודה הראשונה לנקודה השנייה קטן מ-tan α בין הנקודה הראשונה לנקודה השלישית, המשמעות היא שיש קו ראייה בין הנקודה הראשונה לנקודה השלישית.

בנקודות שהמרחק ביניהם גדול מ-10 קילומטרים יש להתחשב בהשפעת העקמומיות של כדור הארץ, ולכן אם המרחק גדול מ-10 קילומטרים **חובה להשתמש בנוסחה של השפעת העקמומיות של כדור הארץ** בין הנקודה הראשונה לנקודה השנייה (גם אם המרחק ביניהם הוא פחות מ-10 קילומטרים) וגם בין הנקודה הראשונה לנקודה השלישית. השפעת העקמומיות של כדור הארץ למעשה "מפחיתה" את הגבהים של הנקודות ולכן יש להחסיר את התוצאה מהגובה הראשוני שמצוין במפה ולהשתמש בנוסחה שכתובה לעיל.

## ראו גם
*אופק
*חישוב מרחק על-פי המפה
*פרספקטיבה

קטגוריה:ערכים שבהם תבנית בריטניקה אינה מתאימה
קטגוריה:ניווט
קטגוריה:קרטוגרפיה
קטגוריה:ראייה
ארבע הווארנות

**ארבע הווארנות** מתארות חלוקה מעמדית קדומה בתקופה הוודית בהודו. חלוקה זו התפתחה באלף הראשון לפנה"ס בעת נדידה והתפשטות של שבטים הודים מזרחה מאזור אפגניסטן של היום. היווצרות המעמדות היא חלק מתהליך של התיישבות קבע – ומקור החלוקה בהתמסדות של הדת והחברה הוודית. המילה וארנה (Varna) משמעותה המקורית היא "צבע" (ללא קשר לצבע העור). הווארנות הונצחו ומוסדו על ידי ברהמינים בספרי המצוות וההלכות דהרמה-סוטרה (dharma sutra) ודהרמה-שסטרה (dharma shastra). ספרות זו אף חילקה את חיי האדם לארבע אשרמות (ashrama) – תקופות חיים – ותיארה את ההתנהגות ואורח החיים (Varnashrama dharma) המצופים מאדם בכל מעמד בכל שלב בחיים.

השימוש במילה "קאסטה" בהקשר של המעמדות בהודו החל רק בתקופה הקולוניאליסטית הבריטית ומקורו בשפה הפורטוגזית.

ארבע הווארנות (לפי סדר חשיבות):
* **ברהמין** (Brahmin) – תפקיד הברהמינים הוא לשמר את כתבי הוודות ולבצע טקסים. יש לחלוק להם כבוד ולתמוך בהם באמצעות מתנות ומענקים. הברהמינים מוגבלים באזורים בהם מותר להם להתגורר, בסוג הפרנסה המותרת להם וכן באופי הליכתם וישיבתם
* **קשטרייה** (Kshatriya) – מעמד של לוחמים ושליטים. תפקידם להגן ובתמורה יש להם זכות לקבל חלק מהתוצר והשירותים של החברה
* **ויישיה** (Vaishya) – המעמד ה"רגיל" – אנשי מקצוע וסוחרים – המהווה בסיס כלכלי
* **שודרה** (Shudra) – זהו מעמד של משרתים ועבדים. תפקידם לשרת את שלושת המעמדות הגבוהים. ההבדל המהותי בין השודרה לשלושת המעמדות הגבוהים הוא שאסור להם ללמוד את כתבי הקודש

מחוץ למערכת הווארנות נמצאים:
* מעמד ה**[[דלית]]** (הטמאים) – המעמד הנמוך ביותר בהיררכיה החברתית בהודו, ויש הגורסים כי אין להם מעמד כלל. אסור להם לבוא במגע עם שאר המעמדות
* בני שבטים ילידיים (אדיוואסי) ובני הג'אט

בני שְלוש הווארנות ה"מיוחסות" נקראים גם "נולדים פעמיים" (Dvijas) – תחילת לימודי הדת מסמלת לידה מחדש של האדם. מאחר שלשודרה אסור לקרוא בכתבי הקודש הם נחשבים לנולדים רק פעם אחת (בלידה הביולוגית). **המנודים** הם קבוצות או שבטים "טמאים" שאסורים במגע. הסיבה המקורית לכך היא שקבוצות אלו לא קיבלו את הפולחן הוודי והנהיגו טקסים דתיים שזכו לבוז. בעקבות זאת נודו, הלכה למעשה, מהחברה ההינדואית המתפתחת.

במזמור 10.90 'המנון לאדם' בריג ודה מתוארת לידתן של הווארנות במהלך טקס קורבן אדם – פורושה (Purusha) – כשכל וארנה צומחת מחלק אחר בגופו של הקורבן. הברהמין נולד מפיו או ראשו של פורושה (סמל לשינונן של המנטרות), הקשטריה נולדו מידיו וכתפיו (סמל ללחימה), הוויישיה נולדו מהבטן והירכיים (סמל לייצור מזון ופוריות) והשודרה (המשרתים) נולדו מהרגליים.

חידוד ההבדלים והגבולות בין ארבע הווארנות והתפתחות מערכת הקאסטות בהודו התחזקו בתקופה הקולוניאליסטית. עד התקופה הבריטית הווארנות לא תיארו את המציאות אלא את תפיסתה האידיאלית בעיני הברהמינים.

הבריטים שערכו סקרי אוכלוסין שאלו כל אדם לאיזה קאסטה או ג'אטי הוא שייך ובכך חידדו הבדלים ואילצו את ההודים להגדיר את עצמם במידרג.

## קישורים חיצוניים

* 
*הקאסטות בהודו, מט"ח - המרכז לטכנולוגיה חינוכית
*הפוליטיקה של זהויות בהודו, פרופ' ארנית שני
* 

קטגוריה:הודו: דת ופילוסופיה
קטגוריה:הינדואיזם
שלדגיים

[ממוזער|שלדג גמדי בצלילה לקראת צייד. בפארק [פארק ראש ציפור|ראש ציפור, פארק הירקון, תל אביב]]
[ממוזער|שלדג לבן חזה טורף [חגביים|חגב בראש ציפור. פארק הירקון, תל אביב, ישראל]]
**שלדגיים** (שם מדעי: Alcedinidae) היא משפחת עופות מסדרת הכחלאים הכוללת 3 תת-משפחות:

* שלדגי נהר (*Alcedininae*)
* שלדגי מים (*Cerylinae*)
* שלדגי עצים (*Halcyoninae*)

במשפחה 17 סוגים, ו-93 מינים. 

מקור שמם המדעי של השלדגיים, Alcedinidae, הוא במיתולוגיה היוונית. על פי האגדה, קיאקס (Ceyx) מלך תסליה טבע בסערה בים ואלסיון (Alcyone) אשתו האוהבת השליכה עצמה למים הסוערים בעקבותיו. האלים, אשר חמלו על אלסיון, הצמיחו לה כנפיים והיא הפכה לשלדג. מקור שמם בשפה העברית הוא במינים אחדים במשפחה אשר מזונם העיקרי מתבסס על דגים אותם הם שולים באמצעות צלילה במים (של-דג).

## מאפיינים
תפוצתם של השלדגיים היא כלל-עולמית (פרט לקטבים), והם שוכנים בקרבת יערות ומקורות מים. מרבית המינים הם טרופיים וסובטרופיים וישנם מינים אחדים שהתאקלמו באזורים קרים (כגון אלסקה וסקנדינביה); מינים אלו נודדים בחורף לאזורים החמים.

אורך מיני המשפחה נע בין 12 ל-30 סנטימטרים. רובם קצרי גוף ובעלי נוצות מבריקות בגווני כחול, ירוק, אדום, חום ושחור-לבן, כאשר הזכר זהה לנקבה במראהו החיצוני. ראשיהם גדולים, מקורם מחודד וצבעוני על-פי רוב, קולותיהם צורמניים ורגליהם חלשות ומותאמות לאחיזה בלבד ולא להליכה. אחד המינים הגדולים ביותר הוא הקוקבורה האוסטרלי. מזונם של בני משפחת השלדגיים מורכב מחרקים, לטאות, דגים, נחשים ויונקים קטנים. יש מבני המשפחה הניזונים מדגים בלבד, אותם הם שולים בצלילה למים (ומכאן שמם). את מזונם הם אוכלים תוך כדי מעוף (במידה והטרף קטן), ואילו טרף גדול נחבט על ידי השלדג אל גוף זר (כגון סלע או עץ) על-מנת לשתקו.

מיני שלדגים אשר שולים דגים באמצעות צלילה במים, עושים זאת בצלילה מהירה ושקטה מאוד. יכולת זאת היוותה מקור השראה לצוות המהנדסים אשר תכנן את הרכבת המהירה ביפן. הצוות בחן כיצד מקור השלדג פולח את המים בשקט ובמהירות ותכנן את חרטום הרכבת בהתאמה.  

השלדגיים מקננים במחילות בקרבת מים ובגזעי עצים חלולים. הנקבה מטילה כ-6 ביצים לבנות שצורתן כדורית. הדגירה על הביצים נמשכת בין 18 ל-25 ימים, כאשר שני בני הזוג משתתפים בדגירה ובטיפול בגוזלים לאחר הבקיעה. הגוזלים שוהים בקן כ-4 שבועות ולעיתים קרובות מתים במהלכם מתת-תזונה. ההורים מוסיפים לדאוג לתזונתם של הגוזלים גם לאחר יציאתם מן הקן.

## השלדגיים בישראל
בישראל קיימים 3 מינים ממשפחת השלדגיים, כל מין משתייך לתת-משפחה אחרת:
* שלדג גמדי (Alcedo atthis)
* ממוזער|פרפור עקוד בתעופהפרפור עקוד (Ceryle rudis) 
* שלדג לבן-חזה (Halcyon smyrnensis)

## גלריה

קובץ:Chloroceryle amazona-Amazon Kingfisher.jpg|שלדג האמזונאס
קובץ:Pied kingfisher killing fish.jpg|פרפור עקוד טורף דג
קובץ:Blue-winged Kookaburra (Dacelo leachii) -female.jpg|שלדג הקוקבורה
קובץ:Ceyx madagascariensis -Mantadia National Park, Madagascar-8 (1).jpg|Corythornis madagascariensis
קובץ:Sulawesi Dwarf Kingfisher.JPG|Ceyx fallax
קובץ:Belted Kingfisher.jpg|פרפור אפור


## קישורים חיצוניים

* 
* , בערוץ ה-YouTube הרשמי של תאגיד השידור הישראלי
* 
* שלדג גמדי - מידע נוסף
* פרפור עקוד - מידע נוסף
* שלדג לבן-החזה - מידע נוסף
* גלריית תמונות של שלדגיים הנפוצים בפיליפינים (הקטגוריה השלישית)

## הערות שוליים

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קתדרלת סאת'ק

ממוזער|שמאל|200px|אולם התווך של הכנסייה
**קתדרלת סאת'ק** (באנגלית:** Southwark Cathedral**) או **הקתדרלה והכנסייה הסמוכה של הגואל הקדוש ומרי אוברי הקדושה** (באנגלית: The Cathedral and Collegiate Church of St Saviour and St Mary Overie) היא קתדרלה ברובע סאת'ק שבלונדון, דרומית לנהר התמזה בסמוך לגשר לונדון.

הקתדרלה היא הכנסייה המרכזית של מחוז הכנסייה האנגליקנית של סאת'ק.

## היסטוריה
בשנת 606 נוסד המנזר הראשון באתר. המנזר נעזב, ובמאה התשיעית ייסד סווית'ון הקדוש מנזר נוסף במקום. בשנת 1106, לאחר הכיבוש הנורמני, הפך המנזר לאוגוסטיני; שרידיו נותרו עד ימינו. במנזר זה נאם תומאס בקט למאמינים בשנת 1162, לאחר שברח מלונדון.

הכנסייה ניזוקה בשריפה ב-1212, ובנייתה מחדש החלה בשנת 1220 ביוזמת הנרי קרדינל בופורט. הבנייה הסתיימה ב-1420, והיא הפכה לכנסייה הגותית הראשונה בלונדון. היא בנויה בסגנון גותי אנגלי מוקדם.

המלכה מרי הראשונה ניהלה בכנסייה בשנת 1555 משפטים נגד כופרים פרוטסטנטים.

בין הקבורים בכנסייה גם אדמונד, אחיו של שייקספיר, שנקבר על ידו באתר בשנת 1607 (אחד מחלונות הויטראז' של הכנסייה מוקדש לו), הסופרים ג'ון פלטשר ופיליפ מסינגר, ואיש הדת לנסלוט אנדרוז.

הכנסייה הפכה רשמית לקתדרלה ב-1905, עם הוקם המחוז הכנסייתי של סאת'רק.

## שימושים נוספים
בקתדרלה נערכים טקסי חלוקת התארים של אוניברסיטת לונדון סאות' בנק ושל מכללת קינג'ס שבלונדון (King's College London).

## קישורים חיצוניים

* 
* אתר הקתדרלה
* תיאור הקתדרלה

קטגוריה:ערכים שבהם תבנית בריטניקה אינה מתאימה
קטגוריה:סאת'ק
סאת'ק, קתדרלת
סאת'ק, קתדרלת
סאת'ק
קטגוריה:לונדון: מבנים רשומים דרגה I
מגדל היהלום

**מגדל היהלום** (באנגלית: **Jewel Tower**) ברובע וסטמינסטר שבלונדון הוא אחד משני השרידים שנותרו מארמון וסטמינסטר (השני הוא אולם וסטמינסטר).
## היסטוריה
המגדל נבנה בשנים 1365-1366 במטרה לשמר את בגדי המלך אדוארד השלישי, ושמו הרשמי היה "ארון הבגדים האישי של המלך" (באנגלית: King's Privy Wardrobe).

המגדל הוא מבנה אבן בן שלוש קומות, שמולו נמצא כיום הפרלמנט של בריטניה. המבנה היה בקצהו הדרומי של הארמון והיה חלק מחומת הארמון, אולם לא היה מקושר ליתר חלקי הארמון. מסיבה זו שרד המבנה את השריפה של 1834 שבה נהרס רוב הארמון. סביב המגדל נותרו שרידים של חפיר הארמון.

כיום מנוהל המבנה על ידי ארגון מורשת אנגליה (English Heritage) ומהווה מוזיאון המציג את ההיסטוריה של הפרלמנט הבריטי.

## קישורים חיצוניים

* 
* תיאור המבנה באתר Knowledge of London
* תיאור המגדל באתר רשמי של English Heritage

קטגוריה:לונדון: ארמונות מלכותיים
קטגוריה:וסטמינסטר: מבנים
קטגוריה:לונדון: מוזיאונים להיסטוריה
קטגוריה:וסטמינסטר: מוזיאונים
קטגוריה:לונדון: מבנים רשומים דרגה I
מוזיאון התחבורה של לונדון

[ממוזער|240px|שמאל|[קטר (רכבת)|קטר קיטור של הרכבת המטרופולינית- קטר הקיטור היחיד בעולם ששימש רכבת תחתית ונשמר עד היום]]
ממוזער|שמאל|250px|תחבורה ציבורית המונעת על ידי סוסים משנת 1882
[ממוזער|שמאל|250px|רכבות של [הרכבת התחתית של לונדון מוצגות במוזיאון]]
**מוזיאון התחבורה של לונדון** (באנגלית: **London's Transport Museum**) הוא מוזיאון בקובנט גרדן שבסיטי של וסטמינסטר במרכז לונדון. המוזיאון מוקדש לתיאור התפתחות התחבורה הציבורית בלונדון.

## תיאור המוזיאון
המוזיאון נמצא במבנה מ-1872 ושימש בעבר חלק משוק הפרחים של קובנט גרדן. הוא מציג את התפתחות התחבורה הציבורית בלונדון. תצוגת המוזיאון כוללת דגמים ישנים של אוטובוסים, חשמליות וקרונות רכבת תחתית. כמו כן יש בו מפות ומוצגים המראים את התפתחות מערכת התחבורה הציבורית ואת דמותה הציבורית של המערכת (לדוגמה: גלויות דואר). מרבית הפריטים שברשות המוזיאון אינם מוצגים מפאת גודלם, ואלה מוחזקים בסניף של המוזיאון באקטון שבלונדון. סניף זה אינו פתוח לקהל למעט באירועים מיוחדים.

## היסטוריה של המוזיאון
המוזיאון נפתח לקהל בשנת 1980. שמו המקורי היה "מוזיאון התחבורה לונדון" (באנגלית: **London Transport Museum**). המוזיאון התמקד בעיקר בקווי האוטובוסים והרכבת התחתית של העיר.

בשנת 2000 שונתה הנהלת המוזיאון והבעלות עליו עברה לידי ארגון תחבורה עבור לונדון - הארגון האחראי על הניהול והתיאום בין מערכות התחבורה השונות בלונדון. בהתאם, שונו התצוגות במוזיאון והוא עבר להציג את כל האספקטים של התחבורה בלונדון (ולא רק הציבורית). כמו כן שונה שם המוזיאון ל"מוזיאון התחבורה של לונדון".

ב-4 בספטמבר 2005 נסגר המוזיאון לצורך שיפוץ בעלות של 18.6 מיליון ליש"ט, במסגרת השיפוץ נוספו למוזיאון נושאים נוספים הקשורים לתחבורה בלונדון, כגון נושא הרכיבה על אופניים ברחבי העיר, וכן המוניות בלונדון והתחבורה הימית בעיר (תחבורה באמצעות תעלות ותחבורה בנהר התמזה). פרויקט השיפוץ הסתיים בנובמבר 2007.

## קישורים חיצוניים

* 

תחבורה
קטגוריה:תחבורה ציבורית
תחבורה
קטגוריה:מוזיאוני תחבורה
קורור

**קורור** היא אחת מהמדינות של פלאו. מדינה זו מהווה המרכז התקשורתי והמסחרי של המדינה. המדינה כוללת מספר איים, שהעיקרי בהם הוא קורור, עליו נמצאת העיר קורור, בירת פלאו לשעבר, בה מתגוררים כ-11,200 תושבים (2004). במדינת קורור כ-14,000 תושבים (2004) המהווים כ-70% מאוכלוסיית פלאו. 

העיר קורור שימשה כבירת פלאו עד 7 באוקטובר 2006, עת עברה ממשלת פלאו לבירה החדשה נגרולמוד, הנמצאת באי השכן באבלדאוב. בית המשפט העליון של פלאו, הרשויות הפיננסיות, האקדמיה והמרכז הפיננסי  נותרו בקורור.

בתקופת השלטון הקולוניאלי הספרדי, הייתה העיר כפר דייגים קטן. לאחר מכן נתון היה האי למרות קולוניאלית גרמנית, ואלה הרחיבו את הנמל במקום ופתחו בעיר תחנת סחר. ב-1914, בעת שהאי היה תחת שלטון היפנים, חיו ביישוב המרכזי שבו כ-500 אנשים. היפנים פיתחו את העיר והממשלה היפנית של "הימים הדרומיים" ישבה במקום. האוכלוסייה גדלה במהירות, ועם פרוץ מלחמת העולם השנייה ב-1941 מנתה אוכלוסיית העיר 38,000 תושבים, מהם רק 5,000 מקומיים. 

בהיותה עיר חשובה למערך המלחמה היפני, היא מוגנה ובוצרה היטב ונבנו בה בונקרים ומחילות תת-קרקעיות. אלה נהרסו לאחר תום המלחמה ב-1945. ארצות הברית, שניצחה את יפן במלחמה, לא הייתה זקוקה לקורור בתור המטה המבצעי שלה באזור, היות שהיה לה כבר מטה בגואם. בשל כך הפסיקה התרחבות העיר על ידי זרים וכיום מתגוררים בה כמעט אך ורק מקומיים.

האי קורור מחובר בגשרים לשני איים סמוכים:
* האי נגרקבסאנג - בו נמצאת העיר מייונגס, העיר השנייה בגודלה במדינת קורור, בה מתגוררים כ-1,200 תושבים.
* האי מאלאקאל - עליו נמצא נמל קורור.

מדינת קורור מחוברת בגשר לאי באבלדאוב במדינת איראי, עליו נמצא שדה התעופה של קורור ובו נמצאת גם עיר הבירה מלקאוק.

בקורור עוד כ-20 כפרים.

## קישורים חיצוניים

קטגוריה:פלאו: מדינות
גרץ

**גרץ** (בגרמנית: Graetz או Gerz) הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
קסטריז

**קסטריז** (בצרפתית: **Castries**) היא בירת סנט לוסיה והעיר הגדולה ביותר בה. בעיר מתגוררים כ-20,000 תושבים בעוד שבכל המחוז מתגוררים קצת פחות מ-70,000 תושבים נכון ל-2013. 

## גאוגרפיה
העיר נוסדה על ידי מתיישבים צרפתיים בשנת 1650 ונקראה בתחילה "קארנאז'" (Carenage - נמל בטוח). ב-1756 שונה שם העיר והיא נקראה קסטריז על שם שארל אז'ן גבריאל דה לה קרואה, המרקיז של קסטריז שבצרפת.

העיר נהרסה בשריפה מספר פעמים במהלך ההיסטוריה. ביניהן גרמו נזק במיוחד השריפות ב-1796, 1813 והשריפה שגרמה נזק רב ביותר לעיר אירעה ב-19 ביוני 1948.

האתרים המעניינים בעיר:

* המרכז העתיק. 
* כיכר דרק וולקוט Derek Walcott Square. הכיכר נקראה על שמו של זוכה פרס נובל לספרות בשנת 1992 שהיה יליד סנט לוסיה.  
* כנסיית Cathedral of the Immaculate Conception משנת 1897. 
* הספרייה הלאומית, בניין גדול ומרשים בו אוספי מפות עתיקות של האיים הקריביים. 
* הרחוב הראשי - שדרת וילאם פטר William Peter Boulevard  
* השוק של קסטריז.
* "גבעת המזל הטוב" - אחד המקומות שידע את הקרבות הקשים ביותר בקריביים כאשר האנגלים והצרפתים נלחמו זה בזה על השליטה במקום. כיום יש במקום מוזיאון קטן המתאר את התקופה ההיא.

עיקר כלכלת העיר מבוססת על תיירות. העיר משמשת מעגן לספינות טיולים. שדה התעופה העיקרי של האי הוא שדה התעופה ג'ורג' צ'ארלס.

בעיר ממוקמת המזכירות של ארגון מדינות מזרח הקריביים וכן בית המשפט העליון של מזרח הקריביים .

## תמונות

View of Castries Saint Lucia Day248bdriveb.jpg|מבט על העיר
Day246acastriesg.JPG|קסטריז
Day245ccheckini.JPG|בתי העיר


## קישורים חיצוניים

* 
* 

## הערות שוליים

קטגוריה:הקריביים: ערי בירה
קטגוריה:סנט לוסיה: ערים
קטגוריה:ערי חוף
קטגוריה:יישובים שהוקמו ב-1650
קטגוריה:הקריביים: ערי נמל
כריסטוף פון דוהנאני

**כריסטוף פון דוהנאני** (בגרמנית: **Christoph von Dohnányi**; 8 בספטמבר 1929 – 6 בספטמבר 2025) היה מנצח גרמני.

## ביוגרפיה
### תולדות חייו
פון דוהנאני נולד בברלין. אביו, הנס פון דוהנאני, היה חסיד אומות העולם ומעורב בקשר העשרים ביולי לרציחתו של אדולף היטלר, ובשל כך הוצא להורג בידי הנאצים בשנת 1945. כריסטוף פון דוהנאני למד משפטים במינכן. עד מהרה עבר לבית הספר הגבוה למוזיקה ללמוד קומפוזיציה, פסנתר וניצוח. הוא קיבל את פרס ריכרד שטראוס מעיריית מינכן, ואחר כך נסע לאוניברסיטת פלורידה ללמוד אצל סבו, ארנסט פון דוהנאני.

### קריירה
משרת הניצוח הראשונה שלו הייתה בתזמורת המוזיאון של פרנקפורט, תזמורת בית האופרה של פרנקפורט. הוא כיהן כמנהל מוזיקלי באופרה של ליבק, בתזמורת הסימפונית של גרמניה המערבית, ובבתי האופרה של פרנקפורט ושל המבורג. הוא היה המנהל המוזיקלי של תזמורת קליבלנד משנת 1984 עד 2002.

בשנת 2005 חזר דוהנאני לגרמניה לקבל את משרת המנצח הראשי של תזמורת רדיו צפון גרמניה בהמבורג.

כריסטוף פון דוהנאני נפטר ב-6 בספטמבר 2025.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מנצחים גרמנים
קטגוריה:משפחת פון דוהנאני
קטגוריה:גרמנים שנולדו ב-1929
קטגוריה:גרמנים שנפטרו ב-2025
אבן משכית

**איסור השתחוויה על אֶבֶן מַשְׂכִּית** הוא מצוות לא תעשה מתוך תרי"ג מצוות, לפיה אסור להשתחוות על אבן, ואפילו לעבודת ה'. המונח "אבן משכית" מתייחס גם לבסיס אבן המונח לפני פסלים לצורכי השתחוויה. 

## מקור המצווה
"לֹא-תַעֲשׂוּ לָכֶם אֱלִילִם, וּפֶסֶל וּמַצֵּבָה לֹא-תָקִימוּ לָכֶם, וְאֶבֶן מַשְׂכִּית לֹא תִתְּנוּ בְּאַרְצְכֶם, לְהִשְׁתַּחֲו‍ֹת עָלֶיהָ:  כִּי אֲנִי ה', אֱלֹהֵיכֶם."

## דיני המצווה
ביהדות אסור להשתחוות על אבן משכית ב"פישוט ידיים ורגליים" (מצב שבו כל הגוף אופקי) אפילו לעבודת ה', חוץ מבבית המקדש.  מדרבנן אסורה גם השתחוויה ללא פישוט ידיים ורגליים. בעת השתחוויה מלאה בבית כנסת בעל רצפת אבן (כמו שנעשה בראש השנה וביום כיפור), מכסים את הרצפה כדי שלא תהיה השתחוות על האבן.

## טעמי המצווה
הנימוק שמביא הרמב"ם למצווה זו היא שמכיוון שהאבן משכית הייתה אמצעי לעבודת אלילים, הוא נאסר גם לעבודת ה'. הרש"ר הירש מביא הסבר אחר: ביהדות ההתמסרות לה' אינה לפי ראות העיניים, אלא על פי הוראות התורה.  מוקד התורה היא מרכז בית המקדש, שכן היא נמצאת בתוך ארון הברית המונח בבית קודש הקודשים.  השתחוויה מבטאת התמסרות מלאה לה' ועל כן המקום היחיד המותר בכך באופן מסודר הוא בית המקדש.  מחוץ לבית המקדש מותר אמנם ביהדות להשתחוות לה', אך לא על מקום מיוחד, אבן המשכית, אלא על הארץ, המקיפה את בית המקדש. בכך נשמר המעמד של בית המקדש כמרכז התורה העולמי.
## קישורים חיצוניים
* 
* 
* 
## הערות שוליים

קטגוריה:תרי"ג מצוות
קטגוריה:מצוות הנוהגות בזמן הזה
קטגוריה:פרשת בהר
קטגוריה:איסורי עבודה זרה
ניקולאי סוקולוב

**ניקולאי סוקולוב** (1886–1965), מנצח וכנר רוסי-אמריקאי.
## חייו
סוקולוב נולד בקייב, אוקראינה ולמד באוניברסיטת ייל בארצות הברית. את הקריירה שלו החל ככנר. בשנים 1916-1917 היה מנהל מוזיקלי של התזמורת הפילהרמונית העממית של סן פרנסיסקו, שם עמד על כך שגם נשים ינגנו בשורות התזמורת ויקבלו אותו שכר כמו הגברים. הוא התמנה למנהל המוזיקלי הראשון של תזמורת קליבלנד בשנת 1918 והתמיד במשרה זו עד שנת 1932. בשנים 1935 ל-1938 ניהל את פרויקט המוזיקה הפדרלי, במסגרת הניו דיל, שהעסיקה מוזיקאים בנגינה ובמתן השכלה מוזיקלית לציבור. משנת 1938 עד 1940 ניהל את תזמורת סיאטל.

## קישורים חיצוניים

* 

קטגוריה:מהגרים מרוסיה לארצות הברית
קטגוריה:מנצחים רוסים
קטגוריה:מנצחים אמריקאים
קטגוריה:אמריקאים שנולדו ב-1886
קטגוריה:אמריקאים שנפטרו ב-1965
סעודת מצווה

[280px|ממוזער|סעודת מצווה לכבוד [ברית מילה]]
ביהדות, **סעודת מצווה** היא סעודה שמצווה לאכול בה כזית לחם. סעודת מצווה מיוחדת בכך שמותר לאכול בה בשר ולשתות יין גם בימים שאין עושים כן (כתשעת הימים), ואף בתענית בכורות מותר לבכורים לסעוד בה. כמו כן מותר לערוך סעודת מצווה גם בבית כנסת, מקום שעריכת סעודה רגילה אסורה בו.

בתלמוד הבבלי נאמר כי לתלמיד חכם אסור לאכול בסעודות שאינן סעודות מצווה.

## סוגי סעודות מצווה
ישנם תאריכים שהסעודות הנערכות בהם נחשבות סעודות מצווה: סעודות שבת ויום טוב, סעודה מפסקת בערב יום הכיפורים וסעודת פורים. סעודות מצווה אחרות נערכות לרגל אירוע של מצווה, כסעודת ברית מילה, סעודת נישואין ושבע ברכות, או סעודת סיום מסכת. סעודת פדיון הבן גם היא סעודת מצווה, ולפי מספר מקורות קבליים חשיבותה גדולה מאוד ואכילה בה נחשבת כ-84 תעניות. סעודת ראש חודש נחשבת אף היא לסעודת מצווה, אף שאין חיוב הלכתי לקיימה.

ישנן סעודות שיש מחלוקת אם הן נחשבות כסעודת מצווה או סעודת רשות. דוגמה מובהקת לכך היא סעודות חנוכה. נגזר מהמחלוקת הזו, הוא הפולמוס סביב הפיוט אכלו משמנים, אותו יש שנהגו ונוהגים לפייט בשבת חנוכה.

## קישורים חיצוניים
* 
* אברהם פרנק, כבש, דגים וארבעה אווזים - בעקבות תפריט לנישואין בשנת תר"ד (1844), באתר יד יצחק בן צבי, מתוך "עתמול" גיליון 225.
* 

## ביאורים

## הערות שוליים

*
פרופאן

**פרופאן** (שם מדעי: **Propane** הוא אלקאן בעל שרשרת של שלושה פחמנים. נוסחת המבנה הכימי שלו היא C3H8. מסתו המולרית היא 44 גרם למול.

בשל תגובת הבעירה האקסותרמית שלו, משמש הפרופאן כמקור חום למנועים ולגרילים וכגז הבישול בבית (ראו שימושים). לרוב, נדחס הפרופאן למצב נוזלי על מנת לייעל את השימוש בו.

הפרופאן נמצא בגז טבעי ומופק לרוב בתהליך זיקוק הנפט.
שמו של הפרופאן נגזר מהשם של החומצה פרופיאונית.
הפרופאן זוהה לראשונה על ידי האדם כמרכיב בבנזין בשנת 1910.

פעמים רבות, נמכר הפרופאן במצב נוזלי ומעורבב עם פרופילן, בוטאן ובוטילן (וליצירת ריחו המוכר של גז הבישול מוסיפים חומר הנקרא אתאנתיול). תערובת זו נקראת **[[גז פחמימני מעובה]]** (באנגלית Liquid Petroleum Gas או LPG).

## שימושים
הפרופאן משמש בעיקר כמקור אנרגיה, בגלל האנרגיה הרבה שניתן להפיק משריפתו (כ-2,220 קילוג'אול למול).

### שימוש ביתי
מבין שימושיו הנפוצים של הפרופאן ישנם שימוש לבישול בשר בגריל, גז בישול בבתים, בשטח, הפרופאן משמש כמרכיב העיקרי של הגזייה לבישול בשטח (לפעמים, הבוטאן משמש כגז העיקרי מכיוון שתכונותיו הכימיות יותר מתאימות לתנאי שטח).
בנוסף לבישול בבית, הפרופאן משמש גם לחימום, לייבוש כביסה, ולשימושים אחרים הצורכים חום.

### דלק לכלי רכב
כיום, הפרופאן נצרך יותר ויותר להנעת כלי רכב.
הפרופאן מפעיל במדינות מסוימות, קטרים, אוטובוסים, מלגזות, ומוניות. בארצות הברית, 190,000 כלי רכב ו-450,000 מלגזות פועלים על פרופאן להנעה.

### אחרים
הפרופאן משמש כמרכיב במנגנוני תרסיסים. השימוש בפרופאן לצורך הפעולה הזאת הוגבר מאוד אחרי האיסור על שימוש בגזי ה-CFC.
הפרופאן נמצא גם בתערובת גזים הנקראת "גז ירוק" המניע את הקליעים בחלק מנשקי האיירסופט.

הפרופאן הוא חומר גלם בתעשיית הפטרוכימיה.

בחלק מהלהביורים, הפרופאן הוא חומר הדלק.

## מקורות הפקה
הפרופאן לא נוצר כתוצר הרצוי, אלא כתוצר לוואי של שני תהליכים: עיבוד גז טבעי, וזיקוק נפט.

תהליך העיבוד של הגז הטבעי כרוך בהפרדה של בוטאן ופרופאן מהמרכיבים האחרים של הגז הטבעי. בנוסף, מזקקות נפט מפיקות פרופאן בתהליכי הפקת בנזין וסולר.

## קישורים חיצוניים

* 

*כרטיס בטיחות בינלאומי מס' 0319
*איגוד הפרופאן הלאומי (ארצות הברית)
*ארגון הפרופאן הלאומי (קנדה)
*הרשות הארופאית לכימיקאלים

קטגוריה:אלקאנים
קטגוריה:דלק מאובנים
קטגוריה:מוצרי נפט
תזמורת סיאטל

**תזמורת סיאטל** היא תזמורת אמריקאית שמקום מושבה הקבוע בסיאטל, וושינגטון.

## היסטוריה
הופעתה הראשונה של התזמורת הייתה ב-29 בדצמבר 1903, בניצוח הארי וסט. שם התזמורת, שנקראה בהיווסדה "הסימפונית של סיאטל", הוחלף ל"תזמורת הפילהרמונית של סיאטל". בשנת 1919 התארגנה התזמורת מחדש בחוקי עזר חדשים, תחת השם "התזמורת הסימפונית של סיאטל". אף על פי כן, במשך רוב 100 שנות קיומה, ובייחוד היום, ההרכב נודע בשם "Seattle Symphony".

יותר מ-300,000 איש באים מדי שנה לקונצרטים של התזמורת באולם בנארויה שבמרכז סיאטל. העונה שלה נמשכת מספטמבר עד יולי (כמקובל בכל עונת קונצרטים של תזמורת).

בניצוחו של שוורץ, נודעה התזמורת בעיקר בביצוע יצירות של מלחינים מן המאה ה-20, בייחוד מלחינים אמריקאים נשכחים. התזמורת, בניצוח שוורץ, הקליטה מספר נכבד של יצירות, בהן יצירותיו התזמורתיות החשובות של הווארד הנסון.

נוסף לקונצרטים שלה עצמה, התזמורת מנגנת ברוב ההפקות הבימתיות של האופרה של סיאטל, בהן ההצגות הקבועות של הלהקה לאופרות של ריכרד וגנר בכל קיץ.
ממוזער|תזמורת סיאטל על בימת אולם בנארויה, מאי 2009.

בספטמבר 2019 נכנס המנצח הדני תומאס דאוסגור לתפקיד המנהל המוזיקלי החדש של התזמורת. בינואר 2022 התפטר מתפקידו.

בספטמבר 2024, הכריזה תזמורת סיאטל על מינויה של המנצחת הסינית שיאן ג'אנג לתפקיד המנצחת הראשית של התזמורת והיא תתחיל את תפקידה החל מעונת 2025 - 2026.

## מנהלים מוזיקליים
* שיאן ג'אנג (2025 - ממשיכה)
* תומאס דאוסגור (2019 - 2022)
* לודוביק מורלו (2011 - 2019)
* ג'רארד שוורץ (1985 - 2011)
* ריינר מידל (1976 - 1985)
* מילטון קייטימס (1954 - 1976)
* מנואל רוזנטל (1950 - 1951)
* יוג'ין לינדן (1948 - 1950)
* קרל בריקן (1944 - 1948)
* תומאס ביצ'ם (1941 - 1944)
* ניקולאי סוקולוב (1938 - 1941)
* באזיל קאמרון (1932 - 1938)
* קרל קרוגר (1926 - 1932)
* מרי דבנפורט-אנגברג (1921 - 1924)
* ג'ון ספרגור (1911 - 1921)
* הנרי האדלי (1909 - 1911)
* מייקל קגרייז (1907 - 1909)
* הארי וסט (1903 - 1907)

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
סיאטל
סיאטל
קטגוריה:סיאטל
מבצע אה בה

**מבצע אה בה** (בגרמנית: **Außerordentliche Befriedungsaktion**, "פעולת הרגעה חריגה")  הוא שם הקוד למבצע נאצי במהלך מלחמת העולם השנייה שמטרתו העיקרית הייתה השמדת ההנהגה והאינטליגנציה הפולנית, שנתפסו כאיום לשלטון הנאצי. המבצע החל מעט לאחר כיבוש פולין, במאי 1940.

## מטרות המבצע ותכנונו
מטרתו העיקרית של מבצע אה בה הייתה חיסול המעמדות החברתיים בפולין אשר נתפסו כהנהגה פוטנציאלית בעלת יכולת התנגדות לשלטון הנאצי בעתיד. כך, הוחלט על רציחתם של משכילים פולנים, פוליטיקאים, עיתונאים, רופאים, כמרים ופעילים חברתיים, וכן על חיסולם של החוגים האנטי-נאציים בפולין. חיסולם של מורדים פוטנציאליים נועד לאפשר שקט יחסי לוורמאכט בזמן הפלישה לבלגיה, להולנד ולצרפת. עם זאת, היטלר ציין כי "יש למנוע מההשכלה הפולנית לקום כמעמד ארגוני. רמת החיים חייבת להישאר נמוכה. עבדים זולים... אי-סדר מוחלט חייב להיווצר".

המבצע תוכנן על ידי הנס פרנק, המושל הכללי של אזור הגנרלגוברנמן בפולין. הצבא הגרמני ביקש להימנע מלקיחת חלק בביצוע הזוועות, וכך בוצעו אלו על ידי הגסטפו והאס אס. בכמה ישיבות של ועדת ההגנה של הרייך בתחילת 1940 נעשה התכנון הראשון בנושא, והוחלט להשמיד את מנהיגי תנועת ההתנגדות 'במכה אחת'.

## ביצוע ותוצאות
המבצע נפתח ב-16 במאי 1940 בהוראת פרנק. בסך הכול נעצרו כ-6,500 פולנים, מתוכם כ-3,500 שהיו חשודים בקשר להתנגדות ולהתאגדות מחתרתית, והיתר נחשדו כעבריינים. רובם ככולם הוצא להורג בשטחי הגנרלגוברנמן, בעיקר ביערות. המבצע נסתיים לקראת סוף 1941, כמה חודשים אחרי המתוכנן. 

תוצאות המבצע המידיות היו בבירור לרעת גרמניה הנאצית. אמנם מספר חברי המחתרת קטן באופן זמני, אך פעילות המחתרת רק הלכה וגדלה. הנאצים לא הצליחו לחרב את ההתנגדות והאינטליגנציה הפולנית. בנוסף, המבצע הוביל לעליית המורל בקרב העם הפולני, על אף נפילתה של צרפת.

אחרי המלחמה, הפשעים שבוצעו במסגרת המבצע היו בין ההאשמות כלפי הנאצים במשפטי נירנברג וכן בבית המשפט העליון של פולין.

## קישורים חיצוניים

* על מבצע אה בה באנציקלופדיה של השואה, באתר יד ושם

אה בה
קטגוריה:פולין במלחמת העולם השנייה
קטגוריה:שלטון הכיבוש של גרמניה הנאצית באירופה
קטגוריה:1940 בפולין
ג'רארד שוורץ

**ג'רארד שוורץ** (Gerard Schwarz; נולד ב-19 באוגוסט 1947) הוא מנצח אמריקאי. בעבר היה המנהל המוזיקלי של תזמורת סיאטל, משרה בה הוא כיהן משנת 1985 עד שנת 2011, אחרי שהצטרף לארגון בשנת 1983. הוא גם המנהל המוזיקלי של התזמורת הפילהרמונית המלכותית של ליברפול ויועץ מוזיקלי לפסטיבל המוזיקה של המזרח. החוזה שלו עם תזמורת ליברפול הסתיים בשנת 2006, אז החליף אותו כמנצחה הראשי וסילי פטרנקו.

## חייו
שוורץ נולד בניו ג'רזי להורים אוסטרים. הוא סיים את ג'וליארד והחל בקריירה מוזיקלית כחצוצרן. עד 1973 ניגן כחצוצרן ראשי בפילהרמונית של ניו יורק בניצוח פייר בולז, אבל במקביל החל לנצח בשנת 1966. הוא שימש מנהל מוזיקלי לעוד כמה ארגונים, שהנודע ביניהם הוא "פסטיבל בעיקר מוצרט" בניו יורק, שעליו ניצח משנת 1982 עד 2001.

שוורץ ידוע בעידוד יצירותיהם של מלחינים אמריקאים, בעבר ובהווה, ו-100 ההקלטות, בקירוב, שעשה עם תזמורת סיאטל כוללות יצירות אמריקאיות רבות. כמו כן הקליט את כל הסימפוניות של מאהלר ואת הפואמות הסימפוניות של ריכרד שטראוס עם הפילהרמונית של ליברפול. כיום הוא אחד המנצחים המוקלטים ביותר בעולם.

שוורץ עשה לו שם בעיקר ביכולתו לבנות תזמורת. כשהחל לנהל את תזמורת סיאטל בשנת 1985, היו לה 3,000 מנויים; נכון לשנת 2004, התקרב מספר המנויים ל-40,000. הוא היה גם ראש החץ במאמץ להקים בית חדש לתזמורת, אולם בנארויה. 

בין פרסיו הרבים: מנצח השנה באמריקה לשנת 1994, 11 מועמדויות לפרס גראמי ומועמדות לפרס אמי על ביצוע הרקוויאם של מוצרט בקונצרט חי מלינקולן סנטר.

## קישורים חיצוניים

* אתרו האישי של ג'רארד שוורץ
* ג'רארד שוורץ , באתר American Composers Orchestra 

קטגוריה:אמריקאים ילידי ניו ג'רזי
קטגוריה:מנצחים אמריקאים
קטגוריה:אמריקאים שנולדו ב-1947
למוריים

[ממוזער|[למור צווארון אדום]]
[ממוזער|[למור במבוק ענק|למור חזרן ענק]]
**לֵמוּרִיִּים** (שם מדעי: Lemuridae) היא משפחה של פרימטים בתת-הסדרה טרום קופים (קיפופים). המשפחה היא אנדמית לאי מדגסקר ולארכיפלג קומורו. במשפחה זו קיימים כיום 22 מינים ב-5 סוגים.

משמעות המילה "למור" בלטינית היא רוח רפאים. מקור השם טמון בעובדה שהלמוריים ישנים במשך היום ובשעות הלילה הם פעילים וכשהם מנתרים בין ענפי העצים נדמה הדבר כצל חולף. רוב הלמוריים אינם יותר גדולים מחתול. 
## מאפיינים
כל בני המשפחה הם אוכלי צמחים או אוכלי-כול, אך חלקם אוכלי פירות, חלקם אוכלי עלים, אחרים כוללים גם חרקים במזונם, ויש כאלו האוכלים בעיקר עלי חזרן. הם שוכני עצים, לפחות חלקית, ויש כאלו המבלים חלק מזמנם על האדמה. הם מתקדמים הן על ידי ריצה אופקית על ענפים והן על ידי ניתור מגזע מאונך אחד למשנהו.

הם מתאפיינים בזנבות ארוכים ושעירים ובגופים ובגפיים רזים. אוזניהם אינן גדולות, מכוסות, חלקית לפחות, בפרווה, ובקצותיהן ציצות שיער.
ללמור טופר מיוחד המיועד לטיפוח וסירוק הפרווה, המכונה Toilet Claw. כמו כן, לסתו התחתונה של הלמור "מאובזרת" במערכת שיניים דמויות מסרק, אשר גם לה תפקיד חיוני בטיפוח הפרווה. 

לא כל היצורים המסווגים כלמוריים שייכים באמת למשפחה זו. ישנה על-משפחה של הלמורים בה משפחות נוספות. אחדים מהמינים שנכחדו בעל-משפחה זו היו גדולים מגורילה.

למוריים נעזרים בטופרים לקפיצות מענף לענף וכך לא נופלים.

## מיון
* משפחה **למוריים** (*Lemuridae*)
** סוג ומין יחיד למור זנב-טבעת (*Lemur catta*)
** סוג למור אמיתי (*Eulemur*)
*** מין למור חום (*Eulemur fulvus*)
*** מין למור סנפורד (*Eulemur sanfordi*)
*** מין למור לבן-ראש (*Eulemur albifrons*)
*** מין למור אדום (*Eulemur rufus*)
*** מין למור אדום-חזית (*Eulemur rufifrons*)
*** מין למור חום-צוואר (*Eulemur collaris*)
*** מין למור אפור-ראש (*Eulemur cinereiceps*)
*** מין למור שחור (*Eulemur macaco*)
*** מין למור שחור כחול-עין (*Eulemur flavifrons*)
*** מין למור מוכתר (*Eulemur coronatus*)
*** מין למור אדום-בטן (*Eulemur rubriventer*)
*** מין למור הנמייה (*Eulemur mongoz*)
** סוג למור צווארון (*Varecia*)
*** מין למור צווארון שחור לבן (*Varecia variegata*)
*** מין למור צווארון אדום (*Varecia rubra*)
** סוג למור עדין (*Hapalemur*)
*** מין למור חזרן אפור (*Hapalemur griseus*)
*** מין למור חזרן מוזהב (*Hapalemur aureus*)
*** מין למור חזרן מערבי (*Hapalemur occidentalis*)
** סוג ומין יחיד למור חזרן ענק (*Prolemur simus*)
** סוג *Pachylemur* - נכחד

## גלריה

קובץ:20160516 Duisburg-380 (29597223642).jpg|למור צווארון שחור לבן
קובץ:Ring-tailed Lemur Mom and Babies.jpg|למור קטה
קובץ:Hapalemur alaotrensis.jpg|למור במבוק אפור
קובץ:Gouden halfmaki 04.JPG|למור במבוק מוזהב
קובץ:Eulemur rufifrons, Isalo National Park 2007-03-01.jpg|למור אדום


## ראו גם
* מדגסקר
* סיפאקה

## קישורים חיצוניים

* יעל גרופר, סוד הפמיניזם של הלמורים, באתר מכון דוידסון, נובמבר 2015

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
פסטיבל ואקן

ממוזער|שמאל|200px|Rage מופיעים בפסטיבל ואקן 2009
**פסטיבל Wacken Open Air** (W:O:A) הוא אחד מפסטיבלי מוזיקת ההבי מטאל הפופולריים ביותר. הוא הגדול מסוגו באירופה ומתקיים מדי שנה בעיירה הקטנה ואקן שבגרמניה. פסטיבל ואקן מושך אליו עשרות אלפי מטאליסטים מכל רחבי העולם בכל שנה (כ-80,000 כרטיסים נמכרו לאירוע של שנת 2011).
## היסטוריה
הפעם הראשונה בה נערך הפסטיבל הייתה ב-1990, ומאז הוא נערך מדי שנה, בדרך כלל בשבוע הראשון של חודש אוגוסט. בהתחלה, הפסטיבל היה אירוע קטן אשר יועד ללהקות גרמניות מקומיות. עד 1998 הפסטיבל הפך לאחד המובילים בזרם המטאל באירופה וכיום הוא מארח כ-80 להקות מטאל מכל העולם בכל פסטיבל, ממגוון תת-סוגות: הבי מטאל, פאואר מטאל, פולק מטאל, מטאל סימפוני, מטאל גותי, דום מטאל, דת' מטאל ובלאק מטאל.

בין הלהקות שהופיעו בפסטיבל Lacuna Coil, Slipknot, Iron Maiden ,Dimmu Borgir, Motörhead, In Flames, Cannibal Corpse, Nightwish, Finntroll, Helloween, Sonata Arctica, Opeth, Kreator, Slayer, Twisted Sister, Epica, Leaves' Eyes.

מספר להקות ישראליות הופיעו בפסטיבל, בין השאר במסגרת המטאל באטל המפורסם שנערך בפסטיבל מדי שנה. בין הלהקות הישראליות שהופיעו ניתן לציין את The Fading, Orphaned Land, Hammercult Walkways, ועוד. ב-2022 הוכרז כי הלהקות הישראליות Walkways וסקארדאסט יהיו חלק מהליינאפ הראשי של הפסטיבל באותה שנה.

## קישורים חיצוניים

* 

* 

## הערות שוליים

קטגוריה:מטאל
ואקן
אקוומרין

**אקוומרין** (בלטינית: Aquamarine; מילולית: "מי הים"), היא אבן חן, סוג של המינרל בריל, שצבעה כחול עד כחול-ירוק הדומה לגוון הים. האקוומרין הוא אחד מסוגי אבני החן של הבריל. סוגים נוספים הם האזמרגד הירוק, ההליודור הצהוב, המורגניט הוורוד והגושניט הלבן.

## תפוצה
ניתן למצוא אקוומרין ברוב המקומות בהם מוצאים בריל, למשל מברזיל ורוסיה. מרבצי אבני החן של סרי לנקה הקרויים "חצץ-אבני חן" (בסינהלית "אילאם") מכילים אקוומרין. בריל צהוב שקוף, כמו זה המצוי בברזיל מכונה לעיתים "אקוומרין כריסוליט". קורונדום בעל גוון כחול אופייני לאקוומרין קרוי לעיתים "אקוומרין אוריינטלי".

בארצות הברית ניתן למצוא אבני אקוומרין בפסגת הר אנטרו (Antero) ברכס סאוֹוָטש (Sawatch) במרכז קולורדו. בברזיל יש מכרות אקוומרין במדינות מינאס ז'ראיס, אספיריטו סאנטו ובאהיה. אבני אקוומרין נאות מופקות בזמביה כמו גם מדגסקר, מלאווי, טנזניה וקניה. את רוב אבני האקוומרין נוהגים לחמם על מנת להפיק מהם צבע כחול עז יותר.

### אבנים מפורסמות
אבן האקוומרין הגדולה ביותר שנתגלתה עד היום נחפרה ב-1910 בעיר פדרה אזול שבמינאס ז'ראיס, ברזיל. היא שקלה מעל ל-110 קילוגרם וממדיה היו: אורך 48.5 ס"מ וקוטר 42 ס"מ.
"אקוומרין סנטה מריה" הוא כינוי לאקוומרין בעל צבע כחול-ירקרק עמוק ורווי, הנובע במקור מכריית אבן חן זו ממכרה "סנטה מריה דה איטאבירה" בברזיל. אבנים עם צבע דומה נקראות כיום "סנטה מריה" ללא קשר למקום מקורן, והן נחשבות ליקרות ונדירות יותר מאקוומרינים אחרים בשל צבען העז. הצבע הייחודי נגרם על ידי נוכחות ברזל בגביש, והאבנים נחשבות לבעלות בהירות גבוהה (עין נקייה).

## בתרבות
יש המייחסים את אקוומרין לאבן החן תרשיש המקראית בחושן.
בתקופת ימי הביניים הייתה אמונה שקסם באמצעות אקוומרין מסוגל להתגבר על רעל.

בארצות הברית, באוסטרליה ובתאילנד אקוומרין הוא אבן ההולדת של חודש מרץ.
אקוומרין היא אבן החן לכבוד יום השנה ה-19.
האקוומרין היא אבן החן הרשמית של מדינת קולורדו.

## לקריאה נוספת

## קישורים חיצוניים

קטגוריה:ציקלוסיליקטים
קטגוריה:מינרלים סיליקטיים
קטגוריה:מינרלים
קטגוריה:אבני חן
קטגוריה:מחצבים
ג'ון מקלפלין

**ג'ון מקלפלין** (באנגלית: **John McLaughlin**; נולד ב-4 בינואר 1942), הידוע בכינויו "מהווישנו", הוא גיטריסט ומלחין פיוז'ן אנגלי. הוא היה חלק מ"ההרכב החשמלי" של מיילס דייוויס בשנות ה-60 המאוחרות, ושיתף פעולה עם נגנים מפורסמים אחרים כמו צ'יק קוריאה, פאקו דה לוסיה וטוני ויליאמס, מירוסלב ויטוס, לארי קוריאל, ווין שורטר, קרלה בליי.

## שנות השבעים
ממוזער|שמאל|ג'ון מקלפלין
בשנת 1969 הקליט מקלפלין את אלבום הסולו "Extrapolation" (עם טוני אוקסלי וג'ון סורמן). הוא עבר לארצות הברית על מנת לחבור להרכבו של המתופף טוני ויליאמס, "Lifetime". לאחר מכן הוא ניגן עם מיילס דייוויס באלבומיו הקלאסיים "In A Silent Way", "Bitches Brew" (שכלל קטע שנקרא על שמו), "Big Fun" ו-"A Tribute to Jack Johnson". הוא חזר לנגן עם הרכבו של דייוויס בהופעה אחת מוקלטת, שחלקה יצא באלבום "Live/Evil". מקלפלין ליווה אמנים נוספים כמו מירוסלב ויטוס, לארי קוריאל, ווין שורטר וקרלה בליי.

בשנת 1970, הקים מקלפלין את להקת הפיוז'ן "Mahavishnu Orchestra". בלהקה נכללו ג'י גודמן - כינור, יאן המר - קלידים, ריק לריד - גיטרה בס ובילי קובהם - תופים. הלהקה הפתיעה את העולם עם נגינתה הווירטואוזית והשילוב בין ג'אז חשמלי, רוק ונגיעות ממוזיקה מזרחית וממוזיקה הודית.

לאחר הלהקה, הפתיע מקלפלין את עולם המוזיקה בשינוי דרסטי, כאשר הקים עם המתופף זקיר חוסיין את "שאקטי", להקה אקוסטית ששילבה מוזיקה הודית עם אלמנטים של ג'אז. מקלפלין היה בין המוזיקאים המערביים הראשונים, אם לא הראשון, שהופיע עם מוזיקה הודית בפני קהל הודי.

בנוסף לקרלוס סנטנה, מקלפלין היה תלמיד של הגורו סרי צ'ינמוי. ב-1973, חברו סנטנה ומקלפלין לאלבום המשותף "Love Devotion Surrender", שכלל מחווה ליצירה "A Love Supreme" של ג'ון קולטריין.

מקלפלין עבד גם עם מלחינת הג'אז קארלה בליי.

## קריירה מאוחרת
בתחילת שנות ה-80 חבר מקלפלין לגיטריסט הפלמנקו פאקו דה לוסיה ואל גיטריסט הפיוז'ן אל דימיולה. שלושת הווירטואוזים הופיעו כשלישיית גיטרות, והוציאו את האלבום Friday night in San-Francisco. בשנת 1996, אוחד ההרכב להקלטה נוספת וסיבוב הופעות עולמי.

בפברואר 1985 ביקר בישראל במסגרת סיבוב הופעות עולמי.

אחד האלבומים המצליחים ביותר בו השתתף הוא תקליט מוזיקת העולם "Making Music" מ-1987 (יצא בהוצאת ECM) עם יאן גרברק בסקסופון, זקיר חוסיין בטאבלה והאריפראסאד צ'אוראסיה בבנסורי.

בתחילת שנות ה-90 מקלפלין הופיע עם האלבום "Que Alegria", יחד עם טרילוק גורטו ודומיניק דיפיאצה. ב-1994 הוציא את "After the Rain" אחריו יצא למסע ההופעות ארוך עם הרכב שכלל את ג'ואי דה-פרנצ'סקו באורגן המונד.

בראשית שנות ה-2000 הופיע מקלפלין עם ההרכב "Remember Shakti" יחד עם חבר ההרכב המקורי זאקיר חוסיין.

בשנת 2003 יצא אלבומו "Thieves and Poets", שכלל אדפטציות לסטנדרטים של ג'אז לגיטרה קלאסית. ביוני 2006 יצא אלבום הרד בופ והפיוז'ן "Industrial Zen".

## קישורים חיצוניים

* 

* 

## הערות שוליים

קטגוריה:נגני ג'אז: גיטריסטים
קטגוריה:מלחינים בריטים
קטגוריה:גיטריסטים בריטים
קטגוריה:אנגלים שנולדו ב-1942
מתאנתיול

שמאל|ממוזער|150px|תמונה מתלת־ממדית של מולקולת מתאנתיול

**מתאנתיול** (או **מתיל מרקפטאן**) הוא גז ללא צבע שריחו כריח כרוב רקוב.
המתאנתיול הוא חומר טבעי שנמצא בגוף האדם בדם, מוח וברקמות אחרות וגם בחיות.
המתאנתיול משתחרר אצל חיות מהגוף בצואה.
המתאנתיול נמצא גם במזון כגון, באגוזים ובגבינה.
המתאנתיול גם נחשב לכימיקל העיקרי שגורם לריח רע מהפה וגם כגורם הריח בנפיחות.

מתאנתיול הוא גז חסר צבע דליק, עם ריח חזק מאוד ודוחה.
בריכוזים גבוהים מאוד המתאנתיול הוא חומר רעיל מאוד ותוקף את מערכת העצבים המרכזית, אך ריחו החזק מוסר מידע לגבי ריכוזו של החומר ומונע סכנה.

הנוסחה הכימית של המתאנתיול היא CH4S או בכתב מורחב CH3SH והחומר מוגדר כתיול.

המתאנתיול נמצא במעורר ריח בתערובת הגז הטבעי ביחד עם התיול אתאנתיול.

בפני הים, המתאנתיול הוא תוצר הלוואי העיקרי של תגובת שבירה של החומר דימתילסולפוניופרופיונט (DMSP) ובעלי חיים בים משתמשים במתאנתיול כמקור לגופרית למרות שהמתאנתיול נמצא הריכוזים יותר נמוכים מאשר ריכוז הגופרית.
חיידקים בסביבות שונות יכולים להפוך את המתאנתיול לדו מתיל סולפיד CH3SCH3.

מתאנתיול הוא חומצה חלשה בעלת pK<sub>a</sub> של ~10.4.
האופי החומצי של המתאנתיול גורמות לו להגיב עם מתכות מומסות בתמיסות.

## שימושים
המתאנתיול משמש בעיקר כריחן כדי להזהיר לגבי דליפות של גזים דליקים ללא ריח כאשר הם טהורים. המתאנתיול חזק דיו כך שגם כמויות קטנות מאוד ממנו מספיקות להפיק ריח חזק.
המתאנתיול מוסף התערובת הפרופאן בהיותו במצב נוזלי בקלות.

## הכנה
מתאנתיול מיוצר בתגובה בין מתנול למימן גופרתי
*CH_3OH + H_2S \Rightarrow CH_3HS + H_2O 
## ה[[פיגוע]] בסנקט פטרבורג
ב־26 בדצמבר 2005 עשרות אנשים בסנקט פטרבורג, רוסיה נפגעו, כנראה, משחרור של מתאנתיול בחנות. שחרור המתאנתיול נגרם כתוצאה ממעשה פלילי, ובשלוש חנויות נוספות נמצאו ארגזים עם מכלי זכוכית ומדי זמן מתקתקים לפיצוץ ושחרור המתאנתיול.

## ראו גם
*תיול
*אתאנתיול

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:גופרית: תרכובות
אתאנתיול

שמאל|ממוזער|150px|תמונה תלת־ממדית של מולקולת אתאנתיול
שמאל|ממוזער|150px|שלד המולקולה של אתאנתיול

**אתאנתיול** (Ethanethiol), או בשמו האחר, **אתיל מרקפטאן**, הוא תרכובת אורגנית שנוסחתו הכימית היא C2H6S או בכתב מורחב CH3CH2SH ומסתו המולרית היא 62.1 גרם למול.
שימוש האתאנתיול הוא למתן ריח לתערובות גז טבעי ופרופאן, שהן נטולות ריח במצבן הטהור.

האתאנתיול הוא תרכובת הנמצאת באופן טבעי בגוף בעלי חיים ומשתחררת בכמויות גדולות לאחר המוות. האתאנתיול מתמוסס במידה מועטה במים, אך מתמוסס במידה רבה בממסים אורגניים. האתאנתיול נמצא על ידי ד"ר מאסוול בורווס.
האתאנתיול הוא נוזל חסר צבע בעל ריח חזק, שדומה לריח של ביצים רקובות.
האף האנושי יכול לקלוט את ריחו של האתאנתיול גם בריכוזים נמוכים מאוד, עד כדי 0.02 חלקים למיליון (ppm) (חלק 1 של אתאנתיול לכל 50 מיליון חלקים של אוויר).
לכן, מוסיפים אתאנתיול בכמויות קטנות לתערובות הגז הטבעי המשמשות לחימום ובישול כדי לתת ריח, לתערובות חסרות הריח, כך ניתן לחוש מקרים של דליפה וסכנה להתלקחות.
האתאנתיול הוא גם המרכיב העיקרי בנוזל אשר אותו מתיז הבואש במצבים של סכנה.

## רעילות

בכמויות גדולות האתאנתיול הוא רעיל וחשיפה לכמויות כאלו גורמת לכאב ראש, טשטוש, ופגיעה בקואורדינציה, נזק לכליות ולכבד.
הוועידה האמריקאית לחומרים תעשייתיים (ACGIH) קבעה את רמת החשיפה לתערובות הגז הטבעי ופרופאן שחשיפה לכמויות קטנות יותר אינו גורם נזק.

הרמה שנקבעה על ידי הוועידה היא חשיפה לריכוז של 5 חלקים למיליון (ppm) במשך שמונה שעות כאשר הכמות המספיקה כדי להרגיש את ריחו של האתאנתיול הוא, כאמור, 0.02 חלקים למיליון. לכן, הריכוז שדרוש כדי להריח את הגז הטבעי והפרופאן הוא אחד חלקי 250 (0.004) מהריכוז שבמשך שמונה שעות נחשב למסוכן.

לפי ספר השיאים של גינס לשנת 2000, אתאנתיול הוא "החומר המסריח ביותר" שקיים.

## שימוש

שימושו העיקרי של האתאנתיול הוא בהוספה מכוונת לגז טבעי ולחומרים מסוכנים אחרים נטולי ריח, על מנת לשמש אזהרה מפני דליפת גז. לא רק בני אדם רגישים לריח – אוכלי נבלות רבים מזהים אותו כריח המוות. להקות קונדוריים מהמין קתרטס תרנגולי נוהגות להתאסף מעל דליפות של צינורות גז, וכך מתאפשר זיהוי מהיר של הדליפה.

האתאנתיול הוא גם חומר גלם לייצור סוגים של פלסטיק, חומרי הדברה ואנטי מחמצנים.

## ראו גם
*תיול
*מתאנתיול
*אתנול

## קישורים חיצוניים

קטגוריה:תרכובות אורגניות
קטגוריה:גופרית: תרכובות
דארטמות' קולג'

[ממוזער|[חותם האוניברסיטה הכולל בתוכו את המילים בעברית "אל שדי"]]
**דארטמות' קולג**' (באנגלית: **Dartmouth College**) היא אוניברסיטת מחקר פרטית ב שבניו המפשייר, אחת מתשעת  שהוקמו בארצות הברית לפני מלחמת העצמאות.

## היסטוריה
הקולג' הוקם בשנת 1769 על ידי . כיום, בנוסף ללימודים לתואר ראשון, יש בדארטמות' בתי ספר לתארים מתקדמים במנהל עסקים, רפואה והנדסה, כמו גם 18 תוכניות לתארים מתקדמים במדעים ובאמנויות. למעשה, דארטמות' היא אוניברסיטה לכל דבר ולא קולג' (התואר "קולג'" משמש בארצות הברית לתיאור בתי ספר לתואר ראשון, או בתי ספר שהם חלק מאוניברסיטה). התואר קולג' נשמר בשם האוניברסיטה על-מנת לבטא את מרכזיות בית הספר לתואר ראשון שבאוניברסיטה, כמו גם מהחשיבות המיוחסת להחלטת בית המשפט העליון של ארצות הברית משנת 1819 ב בעניינה של האוניברסיטה. באותה תקופה ניסו בית המחוקקים של ניו המפשיר ומושל ניו המפשייר להפוך את דארטמות' לאוניברסיטה ציבורית (ואף הקימו מוסד בשם "דארטמות' יונברסיטי" שהיה אמור להחליף את הקולג'). הם שינו את חוקת האוניברסיטה, הגדילו את מספר חברי הדירקטוריון וצרפו אליו אנשים חיצוניים מבין אנשיהם שבסנאט של ניו המפשייר. הנהלת הקולג' התנגדה ודניאל ובסטר, בוגר האוניברסיטה ושהיה אז בראשית דרכו המשפטית והפוליטית, ייצג באופן מבריק את הקולג', ובית המשפט פסק לטובתו וביטל את ניסיון ההשתלטות.

ב-1972, בתקופת נשיאותו של המתמטיקאי ממוצא יהודי הונגרי ג'ון קמני,  התחיל הקולג' לקבל ללימודים סדירים סטודנטיות (עד אז רק גברים התקבלו).
האוניברסיטה חברה בליגת הקיסוס, ברשת אוניברסיטאות מטאריקי ובאיגוד האוניברסיטאות האמריקניות.

## בתי ספר לתארים מתקדמים
*  ע"ש גייזל (1797)
*  ע"ש  (1867)
*  ע"ש  (1900)
* בית הספר למוסמכים וללימודים מתקדמים ע"ש  (2016)

## דירוגים בין-לאומיים
* דירוג שאנגחאי: מקום 301–400 (2024)
* דירוג Times Higher Education: מקום 168 (2024)
* דירוג QS לאוניברסיטאות: מקום 237= (2024)

## בוגרים בולטים
* רוברט פרוסט - משורר אמריקני. 
* ד"ר סוס (תאודור סוס גייזל) - סופר ומאייר אמריקני. 
* טימותי גייטנר - מזכיר האוצר האמריקני בשנים 2009–2013.
* דניאל ובסטר - פוליטיקאי, מזכיר המדינה האמריקני בשנים 1841–1842.
* נלסון רוקפלר - סגן נשיא ארצות הברית ה-41.
* קירסטן ג'יליברנד - פוליטיקאית אמריקנית. סנאטורית מדינת ניו יורק החל מ-2009. 
* שרה ויין קליס, מינדי קלינג, קוני בריטון - שחקניות אמריקניות. 
* שונדה ריימס - תסריטאית ומפיקת טלוויזיה אמריקנית.
* שרון אלרעי פרייס - רופאה ואפדימיולוגית ישראלית.

## קישורים חיצוניים

* 

* 

*
דארטמות'
קטגוריה:ארצות הברית: אוניברסיטאות ומכללות פרטיות
קטגוריה:רשת אוניברסיטאות מטאריקי
קטגוריה:ליגת הקיסוס
קטגוריה:איגוד האוניברסיטאות האמריקניות
קיפוד אירופי

**קיפוד אירופי** (שם מדעי: *Erinaceus europaeus*) הוא מין ממשפחת הקיפודיים ומהסוג קיפוד שמצוי באירופה, מחצי האי האיברי ואיטליה עד לסקנדינביה. זהו מין נפוץ מאוד, שמתוסגל לחיים בבתי גידול שונים. למרות שאוכלוסייתו יציבה ברוב אירופה, בממלכה המאוחדת אוכלוסייתו קטנה במהירות. מין זה אינו מצוי בישראל.

הקיפוד האירופי הוא מין פעיל לילה. ההליכה שלו הססנית: הוא עוצר ללא הרף ומרחרח את האוויר. זהו מין אוכל-כל, שניזון בעיקר מחסרי חוליות כמו חשופיות, שלשולים, חיפושיות, זחלים וחרקים אחרים. לעיתים, הקיפודים אוכלים גם פירות ופטריות, המשלימים את התזונה שלהם.

עונת הרבייה מתרחשת לאחר תרדמת החורף, כאשר רוב ההריונות הם בין מאי ליולי. ההיריון נמשך בין 31 ל-35 ימים. הנקבה מגדלת את 4-6 גוריה לבדה, ללא עזרה מהזכר. תוחלת החיים של הקיפודים היא כ-3 שנים בממוצע, אם כי פרטים עשויים להגיע אף לגיל 10 שנים.

## תיאור
רוב גופו של הקיפוד חום; הגב מכוסה בכ-6,000 דרבנות. אורכו של הקיפוד האירופי כ-16 ס"מ, ובפרטים גדולים במיוחד האורך עשוי להגיע ל-26 ס"מ. זנבו קצר מאוד, וניתן לתארו כשריד לזנב - אורכו 2 עד 3 ס"מ בלבד. המשקל לאחר הלידה הוא כ-120 גרם, ולאחר ההתבגרות, משקלו של הקיפוד מגיע ליותר מ-1.1 ק"ג. המשקל הגובה ביותר שנמדד במין זה הוא 2 ק"ג. משקלם של בוגרים בקיץ קטן בדרך כלל ממשקלם בסתיו, ונע בדרך כלל בין 500 ל-800 גרם. הזכרים גדולים מעט מהנקבות, אבל פער קטן זה במשקל זניח לעומת השינויים העונתיים במשקל גופו של הקיפוד.

ישנם מספר קיפודים שגופם בצבע לבן; תופעה זו מתרחשת בגלל לאוציזם (היעדר מלנין). עם זאת, קיפודים אלה לא לבקנים ממש. קיפודים לבנים נדירים מאוד, מלבד באיים צפון רונלדסיי ואולדרני, בהם הקיפודים הלבנים מהווים כ-25% מהאוכלוסייה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:קיפודיים
קטגוריה:דנמרק: יונקים
קטגוריה:הממלכה המאוחדת: יונקים
קטגוריה:אירלנד: יונקים
קטגוריה:הולנד: יונקים
קטגוריה:לוקסמבורג: יונקים
קטגוריה:בעלי חיים שתוארו ב-1758
שיר הורסט וסל

**שיר הורסט וסל** (בגרמנית: **Horst-Wessel-Lied**) הוא שיר שנכתב על ידי הורסט וסל כמה חודשים לפני רציחתו. הוא פורסם בעיתון הנאצי "דר אנגריף" ("ההתקפה") תחת השם "**הדגל מתנופף אל על**". כדי לפאר את הורסט וסל כקדוש, הפך השיר להמנונה הרשמי של המפלגה הנאצית, והושר אחרי ההמנון הגרמני. לאחר מלחמת העולם השנייה, כחלק ממדיניות הדה-נאציפיקציה, נאסרה בחוק בגרמניה השמעת השיר, על פי סעיפים 86 ו- 86A לקוד הפלילי הגרמני. 

## מילות השיר

## שימוש מחוץ לגרמניה

איגוד הפשיסטים הבריטי השתמש במנגינת השיר הורסט וסל לניגון המנון המפלגה.

פרודיה על השיר נוצרה ונוגנה למנגינת השיר בסרט המצויר של דיסני "פני הפיהרר" ב-1943. המנגינה שימשה גם במשחק המחשב Wolfenstein 3D שיצא בשנת 1992, ובשירה של המפלגה הפינית (IKL) "לדגל".

השיר מופיע בסרט "האחים בלוז", בסצנה שבה רואים את מנהיג המפלגה הנאצית באילינוי במפקדתו. השיר גם מופיע בסרט האנימציה "מכשפים" ובסרט "ההינדנבורג".

בשנת 2005 השתמש סניף אלברטה של איגוד הווטרנים הקנדי בטעות במנגינת השיר לפרסומת לגיוס כסף.

## ראו גם
* הקרליד

## קישורים חיצוניים

* השיר המלא, להורדה בפורמט MP3

קטגוריה:המנוני גרמניה
הורסט
קטגוריה:גרמניה הנאצית: סמלים לאומיים
הפוסי של לוסי

**הפוסי של לוסי** היא להקת פאנק ישראלית מיבנה. הלהקה קמה בקיץ 1998, אז היו החברים עמית אדן (סולן), נטע גופן (בס), ארז שמידע (גיטרה) ואסף מיידן (תופים). לאחר שנה הצטרפו  (סולן) ואסף שיש (גיטרה).

## היסטוריה
ב-2002 הלהקה הוציאה את הדיסק הראשון שלה "צב 8", הקורא ל"התגייסות כללית לשינוי פני החברה האדישה, המנוכרת והמעמדית", בשילוב קטעי הומור עם רוח תיכוניסטית.

ב-4 באוגוסט 2002 נרצח סולן הלהקה, , בפיגוע ההתאבדות בקו 361 - בעת שהיה בדרכו לבסיס צה"ל בו שירת.

בשנת 2004 הצטלמה הלהקה לסרט התיעודי חצוצרות יריחו בבימויה של ליז נורד, העוסק בסצנת הפאנק הישראלית.

בשנת 2005 הקליטה הלהקה גרסת כיסוי לשיר "למה עכשיו" שנכלל בפרויקט "הללויה רוק טיים" - אלבום גרסאות כיסוי של להקות רוק צעירות לשירי קובי אושרת.

בשנת 2012 התאחדה הלהקה למופע לציון עשור למותו של גולדין. לקראת המופע הקליטה הלהקה את שירו של דן אלמגור "רק לא אצלנו בשכונה", מתוך המחזמר "אל תקרא לי שחור". השיר נבחר בעקבות אירועי אלימות נגד אפריקאים השוהים בישראל.

בשנת 2016 הלהקה הוציאה את אלבומה "מסיתים למרד".

בשנת 2017 הלהקה הוציאה גרסה חדשה לשיר "גיבור צבא ההגנה" של להקת פוליאנה פרנק, יחד עם הלהקות "קרם בורלסק" ו"אנטיגונה רקס". השיר יצא ביום העצמאות ונוסף לו בית חדש. כמו כן, הלהקה הוציאה גרסת כיסוי לשיר "רכז מידע" של ברק כהן. השיר יצא לכבוד יום המחאה נגד אלימות משטרתית.

בשנת 2019 הלהקה הוציאה את השיר "זיקוקים".

בשנת 2022 השתתפו בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

## דיסקוגרפיה
### אלבומים
* צב 8 (2002)
* מסיתים למרד (2016)
### סינגלים
* גיבור צבא ההגנה (2017)
* רכז מידע (2017)
* זיקוקים (2019)

## קישורים חיצוניים

* דף הלהקה ברשת החברתית פייסבוק
* 
* 
* 
* 
* "רועש, פוליטי ולא מתפשר": סיפורו של הפאנק הישראלי, כאן 88

## הערות שוליים

קטגוריה:להקות אינדי ישראליות
קטגוריה:להקות פאנק (Punk) ישראליות
קטגוריה:להקות שהוקמו בשנת 1998
אביתר

**אֶבְיָתָר** הוא דמות מקראית, היה כהן גדול בירושלים בימי דוד המלך, בנו של אחימלך בן אחיטוב ומצאצאי בית עלי. בנו, אחימלך בן אביתר, שימש גם כסגנו לכהונה הגדולה.

## דמותו
אביתר הכהן היה הניצול היחיד מהטבח בנוב עיר הכהנים שערך שאול המלך בבני משפחתו, כהני נוב. הרקע לטבח היה חשדו של שאול באבי אביתר, אחימלך, כי סייע בידו של דוד הנס מפניו. אחימלך נשבע שלא ידע שדוד נס מפניו, וכי לא ידע מאומה על קלקול היחסים שבין שאול לדוד. שבועתו של אחימלך לא הועילה לו, ושאול ציווה על דואג האדומי להשמיד את כל כהני נוב, ובתוכם את כל בית אחימלך.

אחרי הטבח הנורא בבני משפחתו, הצטרף אביתר הכהן לדוד (שם, כב, כ-כג). בימי מלכותו של דוד שימש ככהן בירושלים, יחד עם צדוק הכהן (שמואל ב, ח, יז). אביתר, בנו יונתן וצדוק נשארו נאמנים לדוד, גם בזמן מרד אבשלום.

בזמן המרד דוד ברח מירושלים. זאת על מנת שלא ייאלץ להילחם באבשלום בנו, המנסה להשתלט על כס המלכות בעיר, ומישהו משניהם ייהרג. לאחר השתלטותו של אבשלום על העיר, שלח דוד את אביתר וצדוק הכהן לחזור לירושלים, כדי שיוכלו לרגל עבורו אצל אבשלום. תוצאת ריגול זה היא הפרת עצת אחיתופל הידועה, ותבוסתו ומותו של אבשלום.

בניגוד לנאמנותו המוחלטת של אביתר לדוד בימי מרד אבשלום, הוא לא נשאר נאמן לו בערוב ימיו, בעת מרד אדוניהו. אביתר קשר קשר עם אדוניהו בן דוד וצידד בו במאבק הירושה מול שלמה, למרות הבטחתו המפורשת של דוד לבת שבע, להמליך את שלמה תחתיו.

לאחר מות אדוניהו והמלכת שלמה לא גזר האחרון על אביתר עונש מוות על מרידתו במלכות דוד אביו, "כִּי נָשָׂאתָ אֶת אֲרוֹן ה' אלהים לִפְנֵי דָּוִד אָבִי וְכִי הִתְעַנִּיתָ בְּכֹל אֲשֶׁר הִתְעַנָּה אָבִי". כעונש פחות, שלמה סילק אותו מכהונה במקדש והגלה אותו לעיר ענתות.
ספר מלכים רואה את שלמה כשליח ה', בכך שהוא מסלק את אביתר מהשירות במקדש כדי לקיים את הנבואה-גזרה נגד עלי וצאצאיו, שלא ישרתו במקדש - "וַיְגָרֶשׁ שְׁלֹמֹה אֶת אֶבְיָתָר מִהְיוֹת כֹּהֵן לַה', לְמַלֵּא אֶת דְּבַר ה' אֲשֶׁר דִּבֶּר עַל בֵּית עֵלִי בְּשִׁילֹה".

## אביתר ב[[ספרות חז"ל]]
לפי דברי חז"ל, שילם אביתר מחיר כבד על כך שערער על קביעתו של דוד, כי שלמה יהיה יורשו. לא רק שאיבד את תפקיד הכהונה בירושלים, אלא שאף רוח הקודש חדלה מלצלוח עליו, ומעתה לא היה יכול לשאול ב"אורים ותומים".

חז"ל מזהים נקודה מסוימת במהלך מרד אבשלום, בה נדחה אביתר, וצדוק החל לשמש ככהן גדול תחתיו. חז"ל מזהים נקודה זו, מתוך הבחנה בפניה "הסדרתית" של דוד לצדוק במקום לאביתר, במהלך מרד אבשלום, והקדמת צדוק לאביתר במהלך תיאור מאורעות המרד. דברי חז"ל:

## קישורים חיצוניים

* 

## הערות שוליים

קטגוריה:אישים בספר שמואל
קטגוריה:כהנים גדולים בתנ"ך
קטגוריה:בית עלי
קטגוריה:יהודי המאה העשירית לפנה"ס